ai4bharat/Pralekha huggingface dataset:
सूचना और प्रसारण मंत्रालय
हंगेरियन फिल्म निर्माता इस्तवान स्जाबो को आईएफएफआई 52 के उद्घाटन समारोह में सत्यजीत रे लाइफटाइम अचीवमेंट पुरस्कार से सम्मानित किया गया
मुझे यह जानकर बेहद खुशी हुई है कि भारत के लोग मेरी फिल्मों के बारे में जानते हैं और उनमें से कुछ इन फिल्मों को पसंद भी करते हैं: इस्तवान स्जाबो
सत्यजीत रे का चमकदार करिश्मा मेरी स्मृतियों में हमेशा के लिए अंकित हो जाएगा: इस्तवान स्जाबो
प्रसिद्ध हंगेरियन फिल्म निर्माता इस्तवान स्जाबो को आज गोवा में आयोजित भारत के 52वें अंतरराष्ट्रीय फिल्म महोत्सव द्वारा सत्यजीत रे लाइफटाइम अचीवमेंट पुरस्कार से सम्मानित किया गया।श्री स्जाबो को यह सम्मान फिल्म महोत्सव के उद्घाटन समारोह के दौरान प्रदान किया गया।
इस्तवान स्जाबो कोविश्व सिनेमा में उनके उत्कृष्ट योगदान के लिए आईएफएफआई के 52वें संस्करण, जिसका 28 नवंबर, 2021 को भव्य समापन होगा, में इस पुरस्कार से सम्मानित किया गया।
एक असाधारण कलाकार के रूप में प्रसिद्ध इस्तवान स्जाबो ने वर्ष 1981 में अपनी फिल्म मेफिस्टो के जरिए अंतरराष्ट्रीय सफलता हासिल की। यह फिल्म पहली ऐसी हंगेरियन फिल्म है, जिसे सर्वश्रेष्ठ विदेशी भाषा की फिल्म का ऑस्कर मिला है। उनकी फिल्मों ने भाषा की दीवार को तोड़कर दुनिया भर के दर्शकों के दिलों को छुआ।
एक वीडियो संदेश के माध्यम से इस पुरस्कार को स्वीकार करते हुए इस्तवान स्जाबो ने कहा, “मुझे यह जानकर बेहद खुशी हुई है कि भारत के लोग मेरी फिल्मों के बारे में जानते हैं और उनमें से कुछ इन फिल्मों को पसंद भी करते हैं।"
सत्यजीत रे लाइफटाइम अचीवमेंट पुरस्कार से सम्मानित किये जाने पर अपना आभार व्यक्त करते हुए इस्तवान स्जाबो ने महान सत्यजीत रे के साथ 30 साल पहले तत्कालीन मद्रास में हुई अपनी मुलाकात को याद किया। उन्होंने कहा, “रे ने मुझे और मेरी पत्नी को रात के खाने पर आमंत्रित किया था, जोकि बहुत ही बढ़िया था। उनकी फिल्मों एवं फिल्म निर्माण औ रहमारे पेशे के बारे में हमारे बीच एक शानदार चर्चा हुई। यह एक गहन चर्चा थी जिसे मैं कभी नहीं भूलूंगा।”
अपने पुराने जमाने के दोस्त के नाम पर एक पुरस्कार प्रदान करने के लिए आईएफएफआई को धन्यवाद देते हुए इस्तवान स्जाबो ने कहा, “रे का चमकदार करिश्माई चेहरा और उनकी भावनाएं हमेशा के लिए मेरी स्मृतियों में अंकित हो जाएगी।”
हॉलीवुड के फिल्म निर्माता मार्टिन स्कॉर्सेसी को भी आज आईएफएफआई के 52वें संस्करण के उद्घाटन समारोह में सत्यजीत रे लाइफटाइम अचीवमेंट पुरस्कार से सम्मानित किया गया।
सत्यजीत रे को आधुनिक सिनेमा के अग्रदूतों में से एक माना जाता है और उन्हें दुनिया भर के सिने-प्रेमियों द्वारा सम्मान की नजर से देखा जाता है। द अपू ट्रिलॉजी और द म्यूजिक रूम जैसी उनकी कृतियों ने उन्हें भारतीय सिनेमा के इतिहास में अमर कर दिया और वे आज भीकालजयीबनी हुई हैं।
सत्यजीत रे सिनेमा की दुनिया में एक ऐसी किरण थे जो आज भी लाखों लोगों के जेहन और सिनेमा से संबंधित अरबों किस्म के विचारों को रोशन करते हैं। भारत की आजादी के 75वें वर्ष और इस महान फिल्म निर्माता की 100वीं जयंती के उपलक्ष्य में यह निर्णय लिया गया है कि आईएफएफआई के लाइफटाइम अचीवमेंट पुरस्कार को अबसे सत्यजीत रे लाइफटाम अचीवमेंट पुरस्कार कहा जाएगा।
कोयला मंत्रालय
कोयला मंत्रालय ने नवीनतम प्रयास में पांच राज्यों के 10 कोयला खादानों की सफलतापूर्वक नीलामी की
संयुक्त कोयला भंडार के 1716.21 मिलियन टन होने की उम्मीद
वाणिज्यिक कोयला खादान नीलामी के तहत अभी तक 42 खदानों की नीलामी की गई
कोयला मंत्रालय ने 12 अक्टूबर, 2021 को सीएमएसपी अधिनियम के 13वें भाग तथा एमएमडीआर अधिनियम के भाग-3 के तहत वाणिज्यिक खनन के लिए कोयला खदानों की नीलामी की शुरूआत की थी। ई-नीलामी के दौरान नीलामी के लिए कुल 10 कोयला खदान प्रस्तुत किए गए जिनमें से छह सीएमएसपी कोयला खदान थे तथा शेष चार एमएमडीआर कोयला खदान थे। सभी कोयला खदानों के विवरण निम्नलिखित है:-
- नौ कोयला खदानों का पूरी तरह अन्वेषण हो चुका है तथा एक खदान कर आंशिक रूप से अन्वेषण हुआ है।
- इन खदानों के लिए कुल भू-गर्भीय भंडार 1,716.211 मिलियन टन है।
- इन कोयला खदानों के लिए संचयी पीआरसी 22.014 एमटीपीए हैं।
खदान-वार विवरण निम्नलिखित हैं:-
|
|
क्रम संख्या
|
|
राज्य का नाम
|
|
खदान का नाम
|
|
भूगर्भीय भंडार 
|
|
पीआरसी 
|
|
खदान के पीआरसी पर आधारित अनुमानित वार्षिक राजस्व 
|
|
अनुमानित पूंजी निवेश 
|
|
अनुमानित कुल रोजगार
|
|
1
|
|
अरुणाचल प्रदेश
|
|
नामचिक नामफुक
|
|
14.970
|
|
0.20
|
|
422.49
|
|
30.00
|
|
100|
|
उप-योग
|
|
14.970
|
|
0.20
|
|
422.49
|
|
30.00
|
|
100
|
|
2
|
|
असम
|
|
कोईलजान
|
|
0.058
|
|
0.004
|
|
2.54
|
|
0.60
|
|
10
युवा कार्यक्रम एवं खेल मंत्रालय
न्यूइंडिया@100 की आकांक्षाओं और आशाओं को पूरा करने का ब्लू-प्रिंट है बजटः श्री अनुराग ठाकुर
युवा कार्यक्रम और खेल मंत्रालय के लिये 2022-23 के बजट में 3062.60 करोड़ रुपये का प्रावधान; यह बजट आबंटन, 2021-22 के बजट अनुमान की तुलना में 11.08 प्रतिशत अधिक है
जम्मू एवं कश्मीर तथा पूर्वोत्तर में खेल सुविधाओं और खेलों के विकास के लिये बजटीय परिव्यय में बढ़ोतरी
युवा और युवाशक्ति के विकास के लिये अधिक बजटीय प्रावधान
आम बजट 2022-23 में युवा कार्यक्रम और खेल मंत्रालय के लिये 3062.60 करोड़ रुपये का प्रावधान किया गया है, जो 2021-22 के बजट अनुमान की तुलना में 11.08 प्रतिशत  अधिक है।
भारत के युवाओं के आमूल विकास के लिये युवा कार्यक्रम विभाग के तहत चलने वाली प्रमुख योजना राष्ट्रीय युवा सशक्तिकरण कार्यक्रम को 138 करोड़ रुपये दिये गये हैं। यह धनराशि पिछले वर्ष की तुलना में इस बार 29 करोड़ रुपये अधिक है। राष्ट्रीय सेवा योजना  को 283.50 करोड़ रुपये आवंटित किये गये हैं, जो बजट अनुमान 2021-22 में 231 करोड़ रुपये थे। राष्ट्र निर्माण की गतिविधियों में युवाओं को संलग्न करने के उद्देश्य से चलाई जाने वाली प्रमुख योजना राष्ट्रीय युवा वाहिनी को इस वर्ष 75 करोड़ रुपये का प्रावधान किया गया है। इस तरह युवाशक्ति को शक्तिसम्पन्न बनाने के लिये 18 करोड़ रुपये का इजाफा किया गया है।
बजट में खेलो इंडिया योजना के लिये प्रमुखता से आबंटन किया गया है। इसके साथ ही बजट में बढ़ोतरी का सूत्रपात होता है। खेलो इंडिया एक प्रमुख योजना है, जो भारत में मैदानी स्तर पर खेलों का विकास करती है। खेलो इंडिया योजना के लिये 974 करोड़ रुपये का प्रावधान किया गया है, जो पिछले बजट अनुमान 2021-22 की तुलना में 48.09 प्रतिशत अधिक है। सरकार ने बजट अनुमान 2022-23 में बजट को 15 करोड़ रुपये से बढ़ाकर 50 करोड़ रुपये कर दिया है। ऐसा जम्मू और कश्मीर में खेल सुविधायें बढ़ाने के लिये किया गया है। पूर्वोत्तर में खेलों के विकास के लिये 330.94 करोड़ रुपये का प्रावधान किया गया है, जो पिछले वर्ष 276.19 करोड़ रुपये था।
खेल विभाग के अधीन स्वायत्तशासी संगठन भारतीय खेल प्राधिकरण देश में खिलाड़ियों के प्रशिक्षण और उन्हें सुविधायें देने का दायित्व निभाता है। उसके लिये बजट अनुमान 2022-23 में 653 करोड़ रुपये का प्रावधान किया गया है। राष्ट्रीय खेल संघों की सहायता के लिये भी बजट में बढ़ोतरी की गई है। इस संदर्भ में बजट अनुमान 2021-22 में 181 करोड़ रुपये की धनराशि को बढ़ाकर इस बार बजट अनुमान 2022-23 में 280 करोड़ रुपये कर दिया गया है। इससे खेल विभाग और खेल संघों के बीच सहयोग बढ़ेगा, ताकि खिलाड़ियों को विश्वस्तरीय सुविधायें मिल सकें। इस कदम से आगामी राष्ट्रमंडल और एशियाई खेलों के लिये भारतीय एथलीटों को तैयारी करने में भी मदद मिलेगी।
बजट पर बोलते हुये युवा कार्यक्रम और खेल मंत्री श्री अनुराग ठाकुर ने कहा, “यह बजट न्यूइंडिया@100 की आकांक्षाओं और आशाओं को पूरा करने का ब्लू-प्रिंट है।”
इसके अलावा, देश में डोपिंग रोधी गतिविधियों को तेज करने तथा खेलों में विश्वस्तरीय मानकों को कायम रखने की प्रतिबद्धता के मद्देनजर राष्ट्रीय डोपिंग रोधी एजेंसी  के लिये बजट अनुमान 2022-23 में 17 करोड़ रुपये का प्रावधान किया गया है। बजट अनुमान 2021-22 के 10 करोड़ रुपये के प्रावधान की तुलना में यह 70 प्रतिशत अधिक है।
जनजातीय कार्य मंत्रालय
बिजनेस लीडर ऑफ द ईयर अवार्ड्स के संगठनात्मक पुरस्कार श्रेणी में टीम ट्राइफेड ने स्टार्ट-अप्स में निवेश के लिए सार्वजनिक क्षेत्र के उपक्रम में उत्कृष्टता का पुरस्कार जीता
प्रबंध निदेशक श्री प्रवीर कृष्ण को वर्ष के मुख्य कार्यकारी अधिकारी, वर्ष के ब्रांड निर्माता और वर्ष के उद्यमी पुरस्कार के लिए चुना गया
ट्राइफेड के प्रबंध निदेशक श्री प्रवीर कृष्ण के नेतृत्व में टीम ट्राइफेड ने वर्ल्ड लीडरशिप कांग्रेस और अवार्ड्स के 19वें वैश्विक संस्करण तथा चौथे भारतीय संस्करण में 4 पुरस्कार जीते हैं। इकोनॉमिक टाइम्स बिजनेस लीडर ऑफ द ईयर अवार्ड्स प्रदान करता है, जिसका आयोजन 17 फरवरी, 2021 को मुंबई में किया गया था।
देश भर में जनजातीय आबादी के जीवन के परिवर्तन के लिए अपने मेहनती प्रयासों के लिए मान्यता प्राप्त ट्राइफेड ने अवार्ड्स के संगठनात्मक पुरस्कार श्रेणी में स्टार्ट-अप्स में निवेश के लिए सार्वजनिक क्षेत्र के उपक्रम में उत्कृष्टता का पुरस्कार जीता है। प्रबंध निदेशक श्री प्रवीर कृष्ण ने अपने अनुकरणीय और प्रेरणादायक नेतृत्व के लिए व्यक्तिगत श्रेणी में तीन पुरस्कार जीते। ये हैं – वर्ष का मुख्य कार्यकारी अधिकारी, वर्ष का ब्रांड निर्माता और वर्ष का उद्यमी पुरस्कार।
विश्व नेतृत्व कांग्रेस और पुरस्कार को आयोजित करने वाला इकोनॉमिक टाइम्स बिजनेस लीडर ऑफ द ईयर पुरस्कार प्रदान करता है, इसका उद्देश्य अस्थिर समय में कुशल नेतृत्व के माध्यम से अपने संगठनों को चलाने और देश के विकास में योगदान करने वाले नेताओं की क्षमता को पहचानना है।
यह पुरस्कार श्री प्रवीर कृष्ण को उनके नेतृत्व और पूरे जनजातीय समुदाय के लिए आजीविका के सृजन के लिए ट्राइफेड के योगदान तथा उन्हें आत्मनिर्भर बनाने के लिए प्रदान किये गए हैं। श्री कृष्ण के मार्गदर्शन में, पिछले तीन वर्षों में ट्राइफेड ने वन धन योजना, लघु वनोपज के विपणन के लिए न्यूनतम समर्थन मूल्य योजना और जनजातीय वाणिज्य को बढ़ावा देने जैसे ऑफ़लाइन कार्यक्रमों के माध्यम से जनजातीय समुदाय को सशक्त बनाने के अपने अभियान को तेज किया है। इसमें आदि महोत्सव और ऑनलाइन प्लेटफ़ॉर्म जैसे ट्राइब्स इंडिया मार्केटप्लेस तथा रिटेल आउटलेट जैसे अमेज़न एवं फ्लिपकार्ट की महत्वपूर्ण भूमिका रही है।
जब आदिवासी कल्याण और विकास की बात आती है, तो इस अभूतपूर्व कोविड-19 संकट के दौरान श्री कृष्ण और ट्राइफेड की पूरी टीम पिछले वर्ष से जुनून तथा आगे बढ़ने के उत्साह के साथ विशेष रूप से अधिक काम कर रही है। इस मिशन का निर्माण एक आत्म निर्भर आदिवासी भारत बनाने के लिए किया गया है।
ट्राइफेड के योगदान को पहले भी पहचान मिल चुकी है जब टीम ट्राइफेड और श्री कृष्ण ने 14 अक्टूबर 2020 को आयोजित नेशनल अवार्ड्स फॉर एक्सीलेंस- पीएसयू के वर्चुअल संस्करण में तीन पुरस्कार जीते थे। उस समय श्री कृष्ण को वर्ष के मुख्य कार्यकारी अधिकारी और दूरदर्शी नेतृत्व पुरस्कार श्रेणियों में अनुकरणीय तथा प्रेरणादायक नेतृत्व के लिए 2 व्यक्तिगत पुरस्कार एवं स्टार्ट-अप श्रेणी में निवेश में एक सामूहिक पुरस्कार से सम्मानित किया गया था।
श्री कृष्ण, जो 1987 बैच  के एक आईएएस अधिकारी हैं, उनको '50 सबसे प्रभावशाली भारतीय 2020' में से एक के रूप में नामित किया गया था। 2020 में प्रभावशाली भारतीयों की यह सूची फेम इंडिया, एशिया पोस्ट और पीएसयू वॉच द्वारा तैयार की गई!
नवीन एवं नवीकरणीय ऊर्जा मंत्रालय
आईआरईडीए ने नवीकरणीय ऊर्जा परियोजनाओं के वित्तपोषण के लिए बैंक ऑफ महाराष्ट्र के साथ समझौता ज्ञापन पर हस्ताक्षर किए
नवीन और नवीकरणीय ऊर्जा मंत्रालय के प्रशासनिक नियंत्रण के तहत भारत सरकार के एक मिनी रत्न  उद्यम, भारतीय नवीकरणीय ऊर्जा विकास एजेंसी  ने आज बैंक ऑफ महाराष्ट्र  के साथ एक महत्वपूर्ण समझौता ज्ञापन  पर हस्ताक्षर किए हैं। इसका उद्देश्य देश भर में नवीकरणीय ऊर्जा परियोजनाओं के विविध स्पेक्ट्रम के लिए को-लेंडिंग और लोन सिंडिकेशन को बढ़ावा देना और सुविधा प्रदान करना है।
एमओयू में सभी नवीकरणीय ऊर्जा परियोजनाओं के लिए को-लेंडिंग और को-ओरिएंटेशन सपोर्ट, लोन सिंडिकेशन की सुविधा, आईआरईडीए उधारकर्ताओं के लिए ट्रस्ट और रिटेंशन खाते का प्रबंधन और 3-4 साल की अवधि के लिए निश्चित ब्याज दर सहित कई सेवाएं शामिल हैं। इस समझौते के तहत बैंक ऑफ महाराष्ट्र की पेशकश के निर्दिष्ट नियमों और शर्तों के अनुसार आआरईडीए द्वारा जारी बांड में निवेश कर सकता है।
एमओयू पर आईआरईडीए के महाप्रबंधक  श्री भरत सिंह राजपूत और बैंक ऑफ महाराष्ट्र के महाप्रबंधक  श्री राजेश सिंह ने आईआरईडीए के बिजनेस सेंटर, नई दिल्ली में हस्ताक्षर किए। इस दौरान समारोह आईआरईडीए के अध्यक्ष और प्रबंध निदेशक श्री प्रदीप कुमार दास और दोनों संगठनों के अन्य वरिष्ठ अधिकारी उपस्थिति रहे।
आईआरईडीए के सीएमडी श्री दास ने कहा, "बैंक ऑफ महाराष्ट्र के साथ यह समझौता ज्ञापन भारत में नवीकरणीय ऊर्जा को बढ़ावा देने के हमारे चल रहे प्रयासों में एक और महत्वपूर्ण कदम है। हमारा लक्ष्य हरित ऊर्जा परियोजनाओं के लिए एक मजबूत वित्तीय इकोसिस्टम प्रदान करना है। साथ ही स्वच्छ और टिकाऊ ऊर्जा को अधिक से अधिक समुदायों और उद्योगों के लिए सुलभ बनाना है। हमारी यह साझेदारी वर्ष 2070 तक भारत के शुद्ध शून्य उत्सर्जन के लक्ष्य को प्राप्त करने के लिए देश के लक्ष्य के अनुरूप वित्तीय संस्थानों और सरकारी एजेंसियों के साथ मिलकर काम करने के महत्व को रेखांकित करती है, जो माननीय प्रधानमंत्री जी द्वारा निर्धारित लक्ष्य है।''
ग्रीन हाइड्रोजन और ऑफशोर विंड जैसी उभरती प्रौद्योगिकियों सहित नवीकरणीय ऊर्जा क्षेत्र की पर्याप्त फंडिंग आवश्यकता को पूरा करने के लिए आईआरईडीए ने बड़ी परियोजनाओं के लिए को-लेंडिंग के लिए सार्वजनिक क्षेत्र के बैंकों और वित्तीय संस्थानों के साथ समझौता ज्ञापन पर हस्ताक्षर किए हैं।
प्रधानमंत्री कार्यालय
प्रधानमंत्री ने कश्मीर की समृद्ध संस्कृति, कला और शिल्प को प्रस्तुत करने वाले वितस्ता कार्यक्रम की सराहना की
प्रधानमंत्री श्री नरेन्द्र मोदी ने कश्मीर की समृद्ध संस्कृति, कला और शिल्प को प्रस्तुत करने वाले संस्कृति मंत्रालय के वितस्ता कार्यक्रम की सराहना की है।
संस्कृति मंत्रालय 27 से 30 जनवरी, 2023 तक वितस्ता कार्यक्रम का आयोजन कर रहा है, जिसमें कश्मीर की समृद्ध संस्कृति, कलाओं और शिल्पों को प्रदर्शित किया जायेगा। यह कार्यक्रम कश्मीर की ऐतिहासिक पहचान से अन्य राज्यों को परिचित करायेगा तथा यह ‘एक भारत श्रेष्ठ भारत’ की भावना का प्रतीक है।
अमृत महोत्सव के ट्वीट के प्रत्युत्तर में, प्रधानमंत्री ने ट्वीट किया हैः
“कश्मीर की समृद्ध विरासत, विविधता और विशिष्टता का अनुभव कराती एक अद्भुत पहल!”
सूचना और प्रसारण मंत्रालय
कान में भारत – फिल्म समारोह स्थल से डीडी इंडिया की रिपोर्ट
फेस्टिवल डी कान, एक विवेकपूर्ण महोत्सव, से करीब से जुड़ना फिल्मों के शौकीन लोगों की परम इच्छा होती है। भारतीय सिनेमा प्रेमियों के लिए, यह आयोजन फिल्मों से जुड़ी एक महान यात्रा सरीखी और विराट अनुभव प्रदान करने वाला भी है। दूरदर्शन का अंतरराष्ट्रीय चैनल, डीडी इंडिया वैश्विक स्तर पर फिल्म जगत की समृद्ध विविधता को समझने की दृष्टि से आपको फिल्मों से जुड़ी इस यात्रा पर ले जाता है। डीडी इंडिया भारत का एकमात्र टीवी न्यूज चैनल है, जो कान में मौजूद है और सीधे फिल्म समारोह स्थल से खबरें दिखाता है।
फिल्मी सितारों की उपस्थिति में इंडिया पवेलियन के उद्घाटन का डीडी इंडिया द्वारा चहुमुखी कवरेज प्रसारित किया गया। डीडी इंडिया और डीडी न्यूज पर रोजाना आधे घंटे का शो 'इंडिया एट कान' चलाया जा रहा है। यह कार्यक्रम कान के असाधारण अनुभव - उत्साह एवं भावनाओं, उभरती प्रवृत्तियों, 21वीं सदी में फिल्म समारोहों की प्रासंगिकता और गतिशील छवियों के उन्नत अनुभवों के बारे में बताता है। यह कार्यक्रम भारत को एक कंटेंट हब के रूप में भी रेखांकित करता है। फिल्म समारोह स्थल पर डीडी इंडिया द्वारा लिए गए मशहूर हस्तियों के साक्षात्कार उनके जीवन और काम से जुड़े दिलचस्प पहलुओं को सामने ला रहे हैं।
फिल्म महोत्सव के इस संस्करण में, कान फिल्म मार्केट में आधिकारिक रूप से भारत के ‘कंट्री ऑफ ऑनर’ होने के नाते डीडी इंडिया दर्शकों को उन आवाजों से परिचित करा रहा है जो कान फिल्म सर्किट में उभर रही हैं। दुनिया में फिल्मों के सबसे बड़े निर्माता देश के रूप में भारत द्वारा कहानियों की तलाश के बारे में शेखर कपूर के विचार, दुनिया का कंटेंट हब बनने की भारत की अपार क्षमता के बारे में नवाजुद्दीन सिद्दीकी का संक्षिप्त विवरण और इस महोत्सव की स्फूर्तिदायक ऊर्जा के बारे में ग्रैमी पुरस्कार विजेता रिकी केज के दृष्टिकोण के साथ - साथ फिल्म समारोह स्थल से दिलचस्प वार्ताओं को अधिक से अधिक दिखाया जा रहा है।
रोज दिखाए जाने वाले शो 'इंडिया एट कान' का प्रसारण डीडी इंडिया पर रात 10 बजे और डीडी न्यूज पर रात 10:30 बजे किया जा रहा है। डीडी इंडिया पर 2022 कान फिल्म महोत्सव देखने के लिए नीचे दिए गए क्यूआर कोड को स्कैन करें।
प्रधानमंत्री कार्यालय
‘मेरे मित्र, आबे सान’ - प्रधानमंत्री ने शिंजो आबे को श्रद्धांजलि अर्पित की
प्रधानमंत्री श्री नरेन्द्र मोदी ने जापान के पूर्व प्रधानमंत्री श्री शिंजो आबे को भावभीनी श्रद्धांजलि अर्पित की है।
प्रधानमंत्री ने एक के बाद एक कई ट्वीट में कहा:
‘‘श्री आबे के निधन से जापान और पूरी दुनिया ने एक महान दूरदर्शी राजनेता को खो दिया है। और, मैंने अपने एक अत्यंत प्रिय मित्र को खो दिया है।
मेरे मित्र आबे सान को श्रद्धांजलि...’’
‘‘मैं वर्ष 2007 में पहली बार श्री आबे सान से मिला था। उस पहली मुलाकात के बाद से ही हमारे बीच आपसी संवाद के अनगिनत यादगार पल रहे हैं। मैं उनमें से प्रत्येक पल को संजो कर रखूंगा। श्री आबे सान ने भारत-जापान संबंधों को नई ठोस मजबूती प्रदान की थी। उन्होंने उस समय जापान द्वारा कंधे से कंधा मिलाकर चलना सुनिश्चित किया था जब ‘नया भारत’ अपने यहां विकास को तेज गति प्रदान कर रहा था।’’
‘‘जहां तक वैश्विक नेतृत्व का सवाल है, श्री आबे सान दूरदर्शी सोच के धनी थे। क्वाड, आसियान के नेतृत्व वाले विभिन्न फोरम, हिंद-प्रशांत महासागर पहल, एशिया-अफ्रीका विकास कॉरिडोर, और आपदा रोधी अवसंरचना के लिए गठबंधन - ये सभी उनके बहुमूल्य योगदान से अत्यंत लाभान्वित हुए थे।’’
विज्ञान एवं प्रौद्योगिकी मंत्रालय
डेनमार्क के विदेश मंत्री श्री जेप्पी कोफोड ने दिल्ली में बारापुला डीईएसएमआई अपशिष्ट जल प्रबंधन परियोजना स्थल का दौरा किया
डेनमार्क के विदेश मंत्री श्री जेप्पी कोफोड ने कल दिल्ली में बारापुला डीईएसएमआई परियोजना स्थल का दौरा किया। इसका उद्देश्य अपशिष्ट जल प्रबंधन के क्षेत्र में चुनौतियों को समझना और डेनमार्क में उपलब्ध प्रौद्योगिकियों की सम्भावना और इस क्षेत्र से जुड़े अनुसंधान संस्थानों के साथ सहयोग पर चर्चा करना है। जैव प्रौद्योगिकी विभाग की सचिव डॉ रेणु स्वरूप भी उनके साथ थीं।
श्री जेप्पी कोफोड ने डॉ. रेणु स्वरूप के साथ भारत-डेनमार्क के बीच साझेदारी करने पर प्रतिबद्धता व्यक्त की, जो अपशिष्ट जल प्रबंधन और हरित संक्रमण के क्षेत्र में सहयोग बढ़ाने में एक मजबूत आधार होगा।
बारापुला नाला नई दिल्ली में मुख्य जल प्रवाह के मार्गों में से एक है, जो पूरे महानगर के विभिन्न छोटे नालों के पानी को इकट्ठा करता है। यह मुख्य रूप से अपशिष्ट जल और सीवेज परिवहन के लिए उपयोग किया जाता है। जनसंख्या के अधिक घनत्व, पानी की कमी और अपशिष्ट जल प्रवाह के कारण, बारापुला नाला अपशिष्ट जल प्रबंधन के क्षेत्र में अनुसंधान के लिए एक उत्कृष्ट स्थान है।
सीवेज / गाद प्रबंधन को एक महत्वपूर्ण मुद्दा मानते हुए, भारत सरकार के विज्ञान और प्रौद्योगिकी मंत्रालय के जैव प्रौद्योगिकी विभाग ने जनवरी 2019 में सराय काले खां क्षेत्र में सन डायल पार्क में डीईएसएमआई एनविरो-क्लीन ए/एस, डेनमार्क के सहयोग से एक अभिनव समग्र स्वच्छता परियोजना शुरू की थी।
इस परियोजना का उद्देश्य नाले से तैरते हुए मलबे को इकट्ठा करना है और इसे मूल्यवर्धित उत्पादों में बदलना है।
प्रमुख विशेषताऐं:
• बारापुला नाले में तैरते मलबे का प्रतिशत कम हो जाएगा
• उस स्थान पर अक्षय ऊर्जा का उत्पादन किया जा सकता है
• स्थानीय पर्यावरण और समुदाय को लाभ पहुंचाना
• स्थानीय रोजगार
• स्वच्छ भारतीय नदियां
• भारत के जल, ऊर्जा और अपशिष्ट क्षेत्र के लिए परियोजना की शुरूआत और अनुसंधान से लाभ प्राप्त करना
• स्थानीय विनिर्माण उद्योग - मेक इन इंडिया का समर्थन
गृह मंत्रालय
2019-20 के बजट में गृह मंत्रालय के लिए 1,03,927 करोड़ रुपये आबंटित
(पहली बार बजट में गृह मंत्रालय के लिए एक लाख करोड़ रुपये से अधिक की राशि आबंटित की गई है। केन्द्रीय वित्त, कॉरपोरेट मामले, रेल और कोयला मंत्री श्री पीयूष गोयल ने आज संसद में 2019-20 का अंतरिम बजट पेश किया। इस बजट में गृह मंत्रालय के लिए 1,03,927 करोड़ रुपये आबंटित किये गये हैं। यह राशि मंत्रालय के लिए पिछले बजट में आबंटित राशि से 10,477 करोड़ रुपये अधिक है। 2018-19 के लिए संशोधित अनुमान के अनुसार गृह मंत्रालय का कुल खर्च 99,034 करोड़ रुपये आंका गया है।

|
|
मंत्रालय
|
|
2017-18
वास्तविक
|
|
2018-19
संशोधित अनुमान से पूर्व
|
|
2018-19
संशोधित अनुमान
|
|
2019-20
संशोधित अनुमान से पूर्व
|
|
गृह मंत्रालय
|
|
87,547
|
|
93,450
|
|
99,034
|
|
1,03,927
गृह मंत्रालय की कुछ महत्वपूर्ण योजनाओं के लिए बजट में किये गये आबंटन का ब्यौरा

|
|
योजनाएं
|
|
2017-18
वास्तविक
|
|
2018-19
संशोधित अनुमान से पूर्व
|
|
2018-19
संशोधित अनुमान
|
|
2019-20
संशोधित अनुमान से पूर्व
|
|
पुलिस बलों का आधुनिकीकरण
|
|
2,546
|
|
3,157
|
|
3,192
|
|
3,378
|
|
पुलिस बुनियादी ढांचा
|
|
4,545
|
|
4,750
|
|
4,836
|
|
5,117
|
|
सीमा बुनियादी ढांचा और प्रबंधन
|
|
2,022
|
|
1,750
|
|
2,001
|
|
2,000
|
|
सीमा क्षेत्र विकास कार्यक्रम
|
|
1,100
|
|
771
|
|
771
|
|
825
|
|
प्रवासियों और विस्थापितों के लिए राहत और पुनर्वास
|
|
1,057
|
|
787
|
|
1,048
|
|
809
|
|
स्वाधीनता सेनानियों के लिए 
|
|
760
|
|
775
|
|
858
|
|
953
|
|
महिलाओं की सुरक्षा और सशक्तिकरण का अभियान
|
|
945
|
|
1,366
|
|
1,156
|
|
1,330
:
राज्यों और संघ शासित प्रदेशों के लिए आपदा राहत के वास्ते संसाधनों के हस्तांतरण का ब्यौरा

|
|
मद
|
|
2017-18
वास्तविक
|
|
2018-19
संशोधित अनुमान
|
|
2019-20
संशोधित अनुमान से पूर्व
|
|
एनडीआरएफ से राज्यों के लिए मदद
|
|
4,723
|
|
10,000
|
|
10,000
|
|
एसडीआरएफ के लिए वित्तीय मदद
|
|
9,383
|
|
9,852
|
|
10,344
कॉरपोरेट कार्य मंत्रालय
आईआईसीए और यूनिसेफ ने संयुक्त रूप से बिजनेस रिस्पॉन्सिबिलिटी एंड सस्टेनेबिलिटी रिपोर्टिंग  पर कार्यशाला का आयोजन किया
इंडियन इंस्टीट्यूट ऑफ कॉरपोरेट अफेयर्स  ने 12 सितंबर, 2023 को मुंबई में एनएसई परिसर में यूनिसेफ और नेशनल स्टॉक एक्सचेंज के सहयोग से बिजनेस रिस्पॉन्सिबिलिटी एंड सस्टेनेबिलिटी रिपोर्टिंग  पर एक कार्यशाला का आयोजन किया। इस कार्यशाला में प्रमुख कॉरपोरेट घरानों से स्थायित्व , सीएसआर , ईएसजी  और बीएचआर  से जुड़े 50 से अधिक पेशेवरों ने भाग लिया।
कार्यशाला का उद्देश्य बीआरएसआर की संरचना की व्यापक समझ प्रदान करना है, जो जिम्मेदार व्यवसाय आचरण के लिए राष्ट्रीय दिशानिर्देश  के नौ सिद्धांतों पर आधारित है। बीआरएसआर संरचना शीर्ष 1000 सूचीबद्ध कंपनियों और व्यवसायों के लिए पर्यावरण, सामाजिक और शासन  पहलुओं पर अपने प्रदर्शन की रिपोर्ट करने और जिम्मेदार व्यावसायिक प्रथाओं के प्रति अपनी प्रतिबद्धता प्रदर्शित करने के लिए एक अनिवार्य प्रकटीकरण तंत्र है। कार्यशाला में जिम्मेदार ब्रांडों की स्थापना के लिए उपकरण के रूप में सीएसआर और ईएसजी, प्रभावी बीआरएसआर प्रकटीकरण, डिजिटल उपकरण, बीआरएसआर के लिए आईटी पोर्टल/सॉफ्टवेयर और व्यवसाय में परिवार के अनुकूल नीतियों के पालन जैसे विभिन्न विषयों को भी शामिल किया गया। कार्यशाला ने प्रतिभागियों को बीआरएसआर और इसके कार्यान्वयन में अपना ज्ञान और कौशल को बढ़ाने में सक्षम बनाया।
कार्यशाला का उद्घाटन एसवीपी और हेड पीएसडी - पावर एंड कार्बन मार्केट्स, इन्वेस्टर अवेयरनेस, एनएसई डॉ. हरीश आहूजा ने किया, जिन्होंने निवेशकों और हितधारकों के लिए बीआरएसआर के महत्व पर अपना विचार साझा किया। उन्होंने व्यवसायों के मूल्य और प्रतिष्ठा को बढ़ाने और गैर-अनुपालन तथा नकारात्मक बाह्य कारकों से जुड़े जोखिमों को कम करने में ईएसजी कारकों की भूमिका पर जोर दिया। कार्यशाला का संचालन ईएसजी, सीएसआर, बीएचआर और कॉर्पोरेट स्थायित्व के क्षेत्र के अग्रणी संस्थान यूनिसेफ, स्टेपचेंज और आईआईसीए के प्रतिष्ठित विशेषज्ञों ने किया। प्रसिद्ध संकाय और विशेषज्ञ वक्ताओं में प्रोफेसर गरिमा दधीच, एसोसिएट प्रोफेसर और प्रमुख, एसओबीई, आईआईसीए; श्री अशोक कुमार गुप्ता, पूर्व ग्रुप जनरल काउंसिल, आदित्य बिड़ला ग्रुप; श्री अंकित जैन, सीईओ, स्टेपचेंज; डॉ. रवि राज अत्रे, सीपीई, एसओबीई, आईआईसीए, और श्री शुभ्रज्योति भौमिक, पार्टनरशिप ऑफिसर, प्राइवेट एंड पब्लिक सेक्टर मैनेजमेंट्स, यूनिसेफ शामिल रहे।
कार्यशाला एक इंटरैक्टिव लर्निंग रिकैप, पीयर नेटवर्किंग वे फॉरवर्ड और ओपन हाउस सत्र के साथ संपन्न हुई। कार्यशाला को प्रतिभागियों की तरफ से जबरदस्त प्रतिक्रिया मिली। प्रतिभागियों ने सामग्री और वितरण की गुणवत्ता और प्रासंगिकता की सराहना की। यह कार्यशाला भारत में कॉरपोरेट्स और प्रासंगिक हितधारकों के बीच जिम्मेदार व्यावसायिक आचरण को बढ़ावा देने के लिए आईआईसीए और यूनिसेफ के बीच चल रहे सहयोग का हिस्सा थी। देश के विभिन्न शहरों में बीआरएसआर पर अधिक कार्यशालाएं निर्धारित हैं। इंदौर में 20 सितंबर, दिल्ली में 26 सितंबर, और बेंगलुरु 29 सितंबर को बीआरएसआर पर कार्यशालाएं आयोजित की जाएंगी।